Dr O Esau, BA, BEd (Hons), MEd, PhD (UWK), Dip in Ed (Hewa​t)
Omar Esau is 'n senior-dosent in die Departement Kurrikulumstudie, Universiteit van Stellenbosch. Sy onderrig en navorsing is gefokus op onderwyseropleiding, kurrikulumontwikkeling, aksienavorsing, HIV/VIGS opvoeding, multi-kulturele en multi-religieuse onderrig. Hy het sy Phd, MEd, BEd Hons. en BA-grade aan die Universiteit van Wes-Kaapland verwerf. Hy het sy loopbaan begin op 19-jarige ouderdom nadat hy 'n 3-jaar Onderwysdiploma by de Hewat Onderwyskollege in 1985 voltooi het. In sy loopbaan van 25 jaar as 'n praktisyn by die WKOD, het hy as onderwyser, departementshoof, adjunk-hoof en as Skoolhoof gedien.
Sy meesters- en doktorale studente werk meer breedvoerig in skoolbevordering en onderwyserontwikkeling. As 'n spesialis op die gebied van emansiperende aksienavorsing en ook 'n Skaak uitvoerende administrateur in Suid-Afrika, het hy in 2010 'n boek gepubliseer Checkmating HIV/Aids as a Teacher Reseacher. In sy mees onlangse gepubliseerde werke fokus hy op die voorbereiding van voordiens onderwysers vir die diverse en multi-kulturele klaskamer.​
Dr CG America, ODH (Pen Tech), BA, HonsBA, MComm (UWK), PhD (Stell)
Carina America is 'n senior dosent en module-koördineerder vir Besigheidsonderrrig in die Fakulteit Opvoedkunde, Universiteit Stellenbosch. Sy het haar Meestergraad in Bestuurswetenskappe by die Universiteit van Wes-Kaapland behaal en haar PhD in Opvoedkunde by die Universiteit van Stellenbosch. Haar werk en akademiese ondervinding oor die afgelope drie dekades is nou verbind tot bestuurswetenskappe en -onderrig. Nadat sy as onderwyser gekwalifiseer het, het sy in die velde van Rekeningkunde, Ekonomie en Besigheidsstudies onderrig. Daarna het sy in die finansiële dienstesektor gewerk en toe aangesluit by die hoëropvoeding-sektor as a dosent in Ekonomie, en Finansiële bestuur; aanvanklik in 'n Fakulteit vir Ekonomiese-en Bestuurwetenskappe en daarna in die Fakulteit Opvoedkunde. Sy het gepubliseer in geakkrediteerde tydskrifte en referate by verskeie nasionale en internasionale konferensies aangebied – die hooffokus op kwessies wat verband hou met indiens- en voordiens-onderwysopleiding in Besigheidsonderrig. Carina was ook betrokke by navorsingsprojekte in kurrikulum en assessering vir Umalusi en het verskeie tegniese verslae geskryf as leier van die Besigheidstudiespan. Sy het (en is) as studieleier en mede-studieleier vir verskeie nagraadse studente opgetree en ook as eksaminator vir verskeie meesters- en doktorale tesisse. Sy tree ook gereeld as resensent op vir artikels vir publikasie met betrekking tot Besigheidsonderrig.​
Dr ML Botha, BSc. Ed, BSc. (Hons) Plantkunde, MSc en PhD Plant Fisiologie (RAU)
Dr Marie Louise Botha is 'n senior lektor in die Departement Kurrikulumstudies, Fakulteit Opvoedkunde aan die Universiteit van Stellenbosch. Sy beskik oor 'n BSc. Ed, BSc (Hons), meestersgraad en doktorsgraad in Plantfisiologie wat sy aan die destydse Randse Afrikaanse Universiteit verwerf het. Sy het navorsingsartikels in geakkrediteerde vaktydskrifte en konferensieverrigtinge gepubliseer, en referate nasionaal en internasionaal op verskillende opvoedkundige konferensies aangebied. Sy is outeur en mede-outeur van verskillende hoofstukke in boeke rakende wetenskaponderrig, asook geredigering daarvan gedoen. Dr Botha is 'n ontvanger van 'n Fulbright-beurs waarin sy die rol van universiteit-skool verhoudings ondersoek het met die oog op die verbetering van wetenskaponderwys en -opleiding. Dr Botha is tans modulekoördineerder vir Natuur- en Lewenswetenskappe, en Kurrikulumstudies. Dr Botha spesialiseer en gee lesings in Natuurwetenskappe in die BEd-program, en Lewenswetenskappe en Kurrikulumstudies in die NOS- en BEd Hons-programme. Haar belangstellingsvelde sluit in kurrikulumondersoek, wetenskaponderwys-opvoeding, onderrig en leer, onderrigpraktyk en mentorskap. Sy het MEd- en PhD-studente suksesvol begelei en ook as mede-toesighouer opgetree vir MEd kandidate. Sy was 'n eksterne eksaminator vir talle PhD- en meestersgraadstesisse. Sy is 'n lid van die Suid-Afrikaanse Vereniging vir Opvoedkundige Navorsing (SAERA) met spesiale belangstelling in die SBG vir Kurrikulumstudies.
Nazeem Edwards is 'n senior dosent in die Departement Kurrikulumstudie en 'n voormalige​​ koördineerder van die Nagraadse Onderwyssertifikaat (NOS) program in die Fakulteit Opvoedkunde, Universiteit van Stellenbosch (Suid-Afrika). Sy navorsingsfokus is binne die breë veld van Wetenskap-onderwys, met spesifieke fokus op die ontwikkeling van studente se konseptuele begrip deur ondersoekgebaseerde wetenskap-onderwys. Dr Edwards het 'n groot belangstelling in die gebruik van rekenaargebaseerde simulasies om studente bloot te stel aan multimodale representasies van konsepte. Hy werk ook nou saam met ander kollegas in die Chemie op die SUNCOI projek om hoërskool leerlinge van geleenthede te voorsien om praktiese vaardighede in die laboratorium aan te leer. Hy is a lid van die South African Educational Research Association (SAERA) sedert die totstandkoming in 2013.​
​​Agatha Lebethe, HOD (UWK), DWO(UWK), MA (UWK)​
BIO NOTA VAN AGATHA LEBETHE
Agatha Lebethe is 'n dosent in die Departement Kurrikulumstudie in die Fakulteit Opvoedkunde, Stellenbosch Universiteit (Suid-Afrika) waar sy klas gee in die grondslagfase asook in die intermediêre fase. Haar ondervinding en belangstelling in primêre wiskunde onderrig sluit in: die bevordering van wiskundige denke, die doelwit van veelvoudige voorstellings, wiskundige begrip en die bevordering daarvan by kinders, die ontwerp van wiskunde assesseringsvrae en -take, navorsing van eie praktyk deur middel van die gebruik van "Discipline of Noticing", die narratiewe van beginner wiskunde-onderwysers en die struktuur en trajekte binne die primêre Wiskundekurrikulum.
Agatha werk tans aan haar PhD met 'n spesifieke fokus op die verstaan en die aard van eenheidsmeting in primêre wiskundeonderrig en moontlike onderrigstake en -vrae wat sal lei tot 'n teorie van eenheidsfrekwensies.
Telefoonnommer: 021 808 2286
Eposadres: alebethe@sun.ac.za ​
Michele van der Merwe is as senior dosent in Afrikaansonderrig verbonde aan die Departement Kurrikulumstudie aan die Universiteit Stellenbosch. Sy het die grade BA, BA Hons, MA, asook D.Litt. in Afrikaans en Nederlands aan die US verwerf. Haar professionele kwalifikasies sluit 'n B.Tech.: Onderwys: Naskools cum laude aan Technikon SA in. Haar navorsingsfokusse is leksikografie, vakleksikografie, opvoedkundige leksikografie, e-leksikografie, asook taalkunde-onderrig en rekenaargesteunde taalonderrig. Michele het verskeie referate by nasionale en internasionale konferensies gelewer, en ook artikels in geakkrediteerde vaktydskrifte gepubliseer. Dr Van der Merwe is koördineerder van die Taalfokusgroep en programkoördineerder vir B.Ed Hons in Taalopvoeding. Michele is 'n wenner van die Nufficbeurs vir postdoktorale navorsing by die Universiteit van Leiden in Nederland, 'n Erasmus+ Mobiliteitsbeurs vir navorsingsbesoeke aan die Universiteit Hildesheim, Duitsland en 'n mobiliteitsbeurs vir 'n besoek aan KU Leuven, België. Sy was besoekende navorser aan die Arhus Besigheidskool in Denemarke, Universiteit van Valladolid in Spanje en Humboldt Universiteit in Duitsland. Sy was ook betrokke by die Emlex Meestersprogram (European Masters in Lexicography). Tans dien sy op die Raad van Afrilex (African Association for Lexicography) en is lid van Relex en Euralex. Haar sosiale impakprojekte sluit die Suid-Afrikaanse Drietalige Wynindustriewoordeboek (finalis vir 'n "ATKV Woordveertjie" vir leksikografie), sowel as MobiLex glossarium in, onderskeidelik deur Winetech en UCDG befonds. ​
Me Tarryn Halsall, B Ed (UKZN), B Ed Hons (UKZN), M Ed (UKZN)
BIO NOTA VAN​ TARRYN HALLSALL
Tarryn Halsall is 'n dosent in die Departement Kurrikulumstudie, Fakulteit Opvoedkunde, Universiteit van Stellenbosch. Sy het die afgelope 11 jaar hoërskool Geskiedenis onderrig gegee en ook in Viëtnam onderrig. Haar navorsing is in Geskiedenis onderrig met spesifieke fokus op Geskiedenis handboek navorsing.
Tarryn is tans besig met haar PhD wat fokus op die verteenwoordiging van BRICS lande in Suid-Afrikaans geskiedenis handboeke.
Telefoonnommer: 021 808 2108
BIO NOTA VAN KUDZAYI SAVIOUS TARISAYI​
Kudzayi Tarisayi is 'n Geografie dosent in die Departement Kurrikulumstudie, Fakulteit Opvoedkunde aan die Universiteit Stellenbosch. Hy voltooi 'n PhD in Sosiale Wetenskappe Onderwys aan die Universiteit van KwaZulu-Natal, asook kwalifikasies van die Midlands State University en die Nasionale Universiteit van Wetenskap en Tegnologie. Hy voltooi ook 'n Post-doktorale genootskap aan die Universiteit van KwaZulu-Natal met die fokus op onderwysmigrasie in Suid-Afrika. Hy begin sy onderwysloopbaan as 'n hoërskoolonderwyser na die verwerwing van 'n Onderwysdiploma aan Hillside Onderwyskollege, 'n pos wat hy vir 12 jaar beklee. Hy is die outeur van verskeie joernaalartikels oor landhervorming, onderwysmigrasie en GIS pedagogie.​